มิสเวิลด์ 2025

มิสเวิลด์ 2025  เป็นการประกวดมิสเวิลด์ครั้งที่ 72 มีกำหนดจัดขึ้นที่ไฮเท็กซ์ เอ็กซิบิชั่น เซ็นเตอร์ ในไฮเดอราบาด รัฐเตลังคานา ประเทศอินเดีย ในวันที่ 31 พฤษภาคม ค.ศ. 2025 โดยกริสตินา ปิสโกวา ผู้ดำรงตำแหน่งมิสเวิลด์ 2023 จากสาธารณรัฐเช็ก ได้สวมมงกุฎให้สุชาตา ช่วงศรี จากไทย เป็นผู้สืบทอดตำแหน่ง โดยเป็นคนแรกของประเทศไทยที่ได้ครองมงกุฎมิสเวิลด์ และนับเป็นชัยชนะครั้งแรกของไทยในประวัติศาสตร์การประกวด
เบื้องหลัง.
เมื่อวันที่ 19 กุมภาพันธ์ 2025 กองประกวดได้ประกาศว่ามิสเวิลด์ 2025 รอบสุดท้าย จะจัดขึ้นในวันที่ 31 พฤษภาคม ที่ไฮเดอราบาด ประเทศอินเดีย โดยเป็นครั้งที่ 3 ที่จัดการประกวดในประเทศอินเดียต่อจากปี 1996 และครั้งล่าสุดในปี 2024
การคัดเลือกผู้เข้าร่วม.
การเปลี่ยนตัว.
ในบางประเทศ มีการแต่งตั้งตัวแทนใหม่เพื่อเข้าร่วมการประกวด หลังจากที่ผู้ครองตำแหน่งเดิมหมดวาระ;
ในกรณีของประเทศนิการากัว;
อิสเมลี จาร์กิน ผู้ชนะตำแหน่ง Miss World Nicaragua 2024 ลาออกด้วยเหตุผลที่ไม่เปิดเผย ต่อมา จูเลีย อากีลาร์รองอันดับ 1 ถูกแต่งตั้งให้แทนที่ แต่ภายหลังไม่สามารถเข้าร่วมการแข่งขันได้เช่นกันทําให้สุดท้าย เวอร์มาเนีย โรดริเกซ Miss World Nicaragua 2025 ได้รับเลือกให้เข้าร่วมประกวดในระดับนานาชาติแทน
รูปแบบการแข่งขัน.
การประกวดมิสเวิลด์ 2025 ใช้รูปแบบการแข่งขันตามภูมิภาค โดยมีผู้เข้าประกวด 10 คนจากแต่ละภูมิภาคหลัก 4 แห่ง ได้แก่ แอฟริกา, อเมริกากับแคริบเบียน, เอเชียกับโอเชียเนีย และยุโรป ผ่านเข้าสู่รอบ 40 คนสุดท้าย ซึ่งรวมถึงผู้ชนะรางวัลฟาสแทร็กที่ได้สิทธิเข้ารอบอัตโนมัติ
คณะกรรมการจะคัดเลือกผู้เข้าประกวด 5 คนจากแต่ละภูมิภาคเข้าสู่รอบ 20 คนสุดท้าย จากนั้นจะคัดเหลือ 2 คนต่อภูมิภาค ผู้ชนะระดับภูมิภาคทั้ง 4 คนจะกลายเป็นผู้เข้ารอบสุดท้าย 4 คน โดยหนึ่งในนั้นจะได้รับตำแหน่ง มิสเวิลด์ ส่วนอีกสามคนจะได้รับตำแหน่งรองอันดับหนึ่ง สอง และสาม ตามลำดับ
ผลการประกวด.
คอนติเนนทอลควีนส์ออฟบิวตี.
ในการประกวดรอบสุดท้าย มิสเวิลด์ได้ประกาศผู้เข้ารอบ 8 คนสุดท้าย ประกอบด้วยผู้ชนะระดับทวีป 4 คน และรองชนะเลิศอันดับหนึ่งจากแต่ละทวีปอีก 4 คน โดยรองชนะเลิศจากทวีปเดียวกับผู้ครองตำแหน่งมิสเวิลด์คนใหม่ได้รับการเลื่อนขึ้นเป็นผู้ชนะระดับทวีปแทนตำแหน่งเดิมของผู้ชนะ หลังจากสิ้นสุดการประกวด ได้มีการมอบตำแหน่งพิเศษเพิ่มเติมให้กับภูมิภาคซึ่งแยกต่างหากจากการคัดเลือกหลัก
รางวัลพิเศษ.
องค์กรมิสเวิลด์ประกาศว่า โซนู ซูด นักแสดงชื่อดังและผู้ก่อตั้งมูลนิธิ Sood Charity Foundation จากประเทศอินเดีย จะได้รับรางวัล Humanitarian Award ซึ่งเป็นรางวัลเกียรติยศในด้านมนุษยธรรม ในงานรอบตัดสินใหญ่
กิจกรรมการแข่งขันที่สำคัญ.
กิจกรรมที่ 1 Sports Challenge.
รอบการตัดสินของการแข่งขัน Sports Challenge จัดขึ้นในวันที่ 17 พฤษภาคม ที่สนามกีฬา Gachibowli ผู้เข้าแข่งขันจะลงชิงชัยอย่างดุเดือดเพื่อคว้าตำแหน่งในรอบก่อนรองชนะเลิศ (Quarter-finalists) และโอกาสในการติดอันดับ Top 10 ของภูมิภาคตนเองในระดับทวีป
กิจกรรมที่ 2 Talent Challenge.
รอบสุดท้ายของการแข่งขันความสามารถพิเศษ (Talent Challenge) จะจัดขึ้นในวันที่ 22 พฤษภาคม ณ Shilpakala Vedika โดยผู้เข้าประกวดจะได้แสดงทักษะด้านดนตรี การเต้น และศิลปะ
กิจกรรมที่ 3 Head-to-Head.
รอบสุดท้ายของการแข่งขัน Head-to-Head จะมีขึ้นในวันที่ 23 พฤษภาคม ที่โรงแรม Hotel Trident โดยเน้นทักษะด้านปัญญา ความมั่นใจ และการสื่อสารของผู้เข้าประกวดผ่านการสนทนาแบบตัวต่อตัวในประเด็นระดับโลก
กิจกรรมที่ 4 Top Model.
การประกวด Miss World Top Model จะจัดขึ้นในวันที่ 24 พฤษภาคม ควบคู่ไปกับการแสดงแฟชั่นโชว์เครื่องประดับและไข่มุก โดยจะมีการพบปะกับนักออกแบบแฟชั่นชั้นนำของรัฐเตลังคานา
กิจกรรมที่ 5 Beauty with a Purpose.
การนำเสนอผลงานโครงการ “Beauty with a Purpose” จะมีขึ้นในวันที่ 26 พฤษภาคม ณ ไฮเท็กซ์ เอ็กซิบิชั่น โดยเน้นการบริการสังคมของผู้เข้าประกวดแต่ละคน
กิจกรรมที่ 6 Multimedia.
มัลติมีเดียเป็นการแข่งขันที่เน้นบทบาทของผู้เข้าประกวดในฐานะทูตดิจิทัลผู้ทรงอิทธิพล โดยแต่ละปีจะมีการคัดเลือกผู้เข้าประกวดตามกิจกรรมบนสื่อสังคมออนไลน์ ความเข้าถึงของเนื้อหา และอิทธิพลที่มีต่อผู้ติดตาม ผู้ที่ได้รับเลือกมักมีความคิดสร้างสรรค์ ความสม่ำเสมอ และส่งสารเชิงบวกอย่างต่อเนื่อง โดยใช้แพลตฟอร์มต่างๆ เช่น Instagram, แอป Miss World และเพจ Facebook ระดับประเทศ เพื่อถ่ายทอดประสบการณ์การประกวด ส่งเสริมประเด็นสำคัญ และเชื่อมโยงกับผู้ชมทั่วโลก
ผู้เข้าประกวด.
ผู้เข้าประกวด 108 ราย ที่ได้รับการยืนยันให้เข้าประกวดรายการนี้